Helga Guren

Helga Guren (født 1986) er en norsk skuespiller som per 2019 arbeidet ved Rogaland Teater.

 Utdannelse 
Hun har sin utdannelse ved Teaterhøgskolen i Oslo, Esper Studio i New York og Stockholms dramatiska högskola.

 Kunstnerisk virke 

 Musikk, dans, turn og akrobatikk 
Guren har medvirket i internasjonale danse- og teaterforestillinger, blant annet ved Moderna Dansteatern i Stockholm og ImPulsTanz i Wien.

Hun spiller hardingfele og har også drevet med turn og akrobatikk.

 Teater 
Hun har hatt roller ved Riksteatret, Det Norske Teatret, Hålogaland Teater og Dramaten.

Guren kom til Rogaland Teater i 2010, og bemerket seg i rollen som Lucifer i Kaizers Orchestra-stykket Sonny. Hun hadde tittelrollen i Nattergalen og medvirket i Festen og Misantropen.

 Film 
I 2024 mottok hun strålende anmeldelser for sin hovedrolle i filmen Elskling. Aftenpostens anmelder ga filmen terningkast 5, og skrev at filmen har «en uvanlig eksistensiell dybde og skildrer komplekser karakterer som mange kan identifisere seg med». NRK P3s anmelder ga terningkast 6; han mente at filmen er «[r]ett og slett en mirakuløs prestasjon», og fremhevet Gurens skuespillerinnsats:«En avgjørende faktor for filmens suksess, er Helga Gurens praktfulle hovedrolle, der hun spiller åpent og hudløst, men holder også på noen av figurens innerste hemmeligheter, inntil de gradvis avsløres med knusende effekt. [---] Helga Guren har hatt fine biroller i bl.a. «Blind», «Rosemari» og miniseriene «Hjem til jul» og «22. juli», men hennes første store hovedrolle er direkte oppsiktsvekkende god.»

 Priser og nominasjoner 
I 2013 ble hun nominert til Heddaprisen i kategorien «Beste kvinnelige skuespiller» for sin tolkning av Diana i Når enden er god er allting godt og for rollen som Edith i Oh my God.heddaprisen.no: De nominerte 2013  For sin rolle i filmen Rosemari fra 2016 vant hun Kanonprisen 2016 i kategorien «Beste birolle».

Hun vant Heddaprisen som beste kvinnelige skuespiller i 2019 for sin hovedrolle i Dritt//La Merda av Cristian Ceresoli, regissert av Audny Chris Holsen og produsert av Østfold kulturutvikling og POS Theatre Company.

For rollen i filmen Elskling har hun vunnet flere priser. For filmen har hun blitt kåret til beste kvinnelige skuespiller under Karlovy Vary internasjonale filmfestival 2024,, beste skuespiller under utdelingen av Filmkritikerprisen 2025, beste kvinnelige skuespiller under  2025. og beste skuespiller i en hovedrolle under Amandaprisen 2025.

 Referanser 

 Kilder 
 rogaland-teater.no: Helga Guren

 Eksterne lenker 



Kategori:Norske skuespillere
Kategori:Skuespillere ved Rogaland Teater
Kategori:Vinnere av Heddaprisen
Kategori:Vinnere av Kanonprisen
Kategori:Amanda for beste hovedrolle
Kategori:Amandaprisen 2025